ปูลัป

ปูลัป (ชุก: Pulap) หรือ โปลลัป (Pollap) เป็นอะทอลล์ในรัฐชูก ประเทศไมโครนีเชีย ที่มีขนาดพื้นที่ทั้งหมด (รวมลากูน) 31.321 km2 (12.1 sq mi) ในจำนวนนี้เป็นแผ่นดินที่โผล่พ้นน้ำ 0.992 km2 (0.4 sq mi) ประกอบด้วยเกาะสามเกาะ คือ โปลลัปทางเหนือ ตามาตัมทางใต้ และฟานาดิกตรงขอบด้านตะวันตกของแนวปะการัง อะทอลล์นี้ตั้งอยู่ในกลุ่ม Pattiw ในหมู่เกาะแคโรไลน์ ตั้งอยู่ทางตะวันตกของชูกประมาณ 140 ไมล์ (230 กิโลเมตร) อะทอลล์นี้มีเทศบาลโปลลัป (ทางเหนือ) และตามาตัม (ทางใต้) ประชากรทั้งหมดตามสำมะโนประชากรใน ค.ศ. 2000 อยู่ที่ 1,270 คน ในจำนวนนี้ 905 คนอยู่ในเทศบาลโปลลัป และ 365 คนอยู่ในเทศบาลตามาตัม ประวัติ การพบเห็นเกาะปูลัปครั้งแรกที่มีบันทึกไว้เกิดขึ้นโดยอาลอนโซ เด อาเรยาโน นักเดินเรือชาวสเปน เมื่อวันที่ 17 มกราคม ค.ศ. 1565 บนเรือปาตาเช ซันลูกัส ในแผนที่ของสเปนเมื่อ ค.ศ. 1879 เกาะนี้ปรากฏเป็น Los Martires (ผู้พลีชีพในภาษาสเปน) ในเดือนเมษายน ค.ศ. 2016 ลูกเรือที่เรืออับปางสามคนได้รับการช่วยเหลือจากฟานาดิกหลังจากเขียนคำว่า HELP (ช่วยด้วย) ด้วยใบปาล์ม พวกเขาติดอยู่บนเกาะเป็นเวลาสามวันหลังจากเรือของพวกเขาถูกคลื่นลูกใหญ่ซัดจนพลิคว่ำหลังจากออกจากเกาะปูลัป ทำให้พวกเขาต้องว่ายน้ำสองไมล์ไปยังฝั่งในเวลากลางคืน พวกเขาได้รับการช่วยเหลือโดยกองทัพเรือสหรัฐและหน่วยยามฝั่งสหรัฐ หลังจากเครื่องบินที่บินผ่านพบข้อความและแจ้งให้เจ้าหน้าที่ทราบ อ้างอิง